# data[].attributes.body
Adaptarea nu se face brusc. Dați-vă câteva zile pentru procesul de acomodare. Dacă grădinița pentru care ați optat permite acest lucru, rămâneți cu copilul la activități, micșorând treptat această perioadă.

Obiectivul este separarea treptată. După ce ați intrat împreună, spuneți-i că mergeți până la toaletă și vă întoarceți repede. Faceți astfel de exerciții, pentru că plecând și revenind rapid, copilul asociază absența părintelui cu reîntoarcerea lui.

# data[].attributes.body
Jocuri de despărțire și revenire. Adaptate vârstei fiecărui copil, sunt extrem de eficiente pentru a evita teama de abandon. Cucu-bau, de-a v-ați ascunselea, jocuri de rol cu tema călătoriei sau a mersului la serviciu, despărțiri scurte și reveniri rapide, intratul în tunel sau sub pături.

# data[].attributes.body
Vorbiți despre grădiniță. Folosiți imagini ale grădiniței alese, cărți adaptate vârstei lor despre acest subiect, povestiți rutina unei zile. Vom merge împreună până acolo. Te voi ajuta să te schimbi cu încălțările de grădiniță. Apoi veți începe cântecelul de salutare, veți lua o gustare și veți ieși în curte unde vă veți da în tobogan. Apoi mama va veni să te ia.

# data[].attributes.body
1. Vizitați grădinița, zona în care este aceasta, povestiți despre ea. Înainte de a începe grădinița faceți cât mai multe plimbări, admirați copacii și locul de joacă din curtea grădiniței. Faceți chiar scenarii împreună cu copilul. Ce tobogan frumos! Aici vin foarte mulți copii și cred că te vei distra grozav împreună cu ei!